Haapsalu härraskond

Haapsalu härraskond oli 1628–1691 Läänemaal eksisteerinud Rootsi kuninga läänivaldus.

 Härraskonna teke 
Rootsi kuningas Gustav II Adolf müüs 1624. aastal Haapsalu linnuselääni koos Haapsalu linna ja sealse kindlusega krahv Jakob De la Gardie'le.Läänemaa I. Üldosa. Eesti VIII. Tartu: Eesti Kirjanduse Selts, 1938. Lk 283. Viimane ühendas selle oma teiste Läänemaal ja Harjumaal asuvate maavaldustega ning moodustas neist 1628. aastalGustaf Elgenstierna. Den introducerade svenska adelns ättartavlor med tillägg och rättelser. II kd. Stockholm: P. A. Norstedt & Söners Förlag, 1926. Lk 225. Haapsalu härraskonna, mida valitsesid asehaldurid (sh. Engelbrecht von Mengden, Heinrich von Knorring ja Arend von BurghausenKalev Jaago,  Rootsi aeg 1563 – 1710 14., Lääne Elu, nr. 12, 29 jaanuar 2008). Administratiivselt oli härraskond Läänemaast eraldatud..
pisi|Krahv Magnus Gabriel De la Gardie (1622 Tallinn – 1686 Sigtuna)

 Härraskonna hilisem ajalugu 
Pärast krahv Jakob De la Gardie surma päris tema valdused poeg krahv Magnus Gabriel De la Gardie. 1655. aastal pantis ta Haapsalu linna ja linnuse koos mõisatega krahv Otto Wilhelm von Königsmarckile. Viimase suguvõsa haldaski valdust kuni Suure reduktsioonini (1691).

 Härraskonna koosseis 
Selle koosseisu kuulusid järgmised valdused: Haapsalu linn ja selle ümbrus, Ridala kihelkonnas Käblamõisa (Kebbeldorf), Uuemõisa (Neuenhof) ja Võnnu (Wenden), Lääne-Nigula kihelkonnas Taebla (Taibel) ja Uugla (Udenküll), Martna kihelkonnas Ehmja (Echmes), Keskvere (Keskfer), Ohtla (Ochtel), Patsu  mõis (Patz), suurem osa Noarootsi kihelkonnast, terve Vormsi saar ja ¾ Hiiumaast koos sealsete mõisatega (Kõrgessaare (Hohenholm), Putkaste (Putkas),  Pühalepa (Pühhalep). Peale selle olid härraskonna koosseisus Piirsalu (Piersal) Kullamaa kihelkonnas ning Kolga (Kolk) ja Kiiu (Kida) mõis Kuusalu kihelkonnas. De la Gardiede nimel haldas seda suurvaldust asehaldur, kes resideeris Haapsalus; talle oli allutatud ka Haapsalu raad.

 Nimetus "krahvkond" 
Härraskonna kohta on mõnikord ekslikult kasutatud nimetust Haapsalu krahvkond. Kalev Jaago hinnangul aga oli selline määratlus 17. sajandi allikates tundmatu. Krahvkonna mõiste tuli käibele alles 1930. aastatel Eestimaa rüütelkonna genealoogilises käsiraamatus.Jaago, Kalev. Magnus Gabriel De la Gardiest ja tema seostest Eestiga.− Läänemaa Muuseumi toimetised VIII. 2004.

 Vaata ka 
 Pärnu krahvkond
 Kuressaare krahvkond

 Viited 

Kategooria:Eesti ajaloolised haldusüksused
Kategooria:Hiiumaa ajalugu
Kategooria:Haapsalu ajalugu
Kategooria:Läänemaa
Kategooria:17. sajand Eestis
Kategooria:Rootsi valitsusaeg Eestis
Kategooria:De la Gardiede mõisad